**Sylabus**

**Pramene práva na území Slovenska v historickom priereze**

**Vyučujúci: doc. JUDr. Miriam Laclavíková, PhD.**

1. **Pramene práva.**

Pojem prameň práva z hľadiska teórie práva a dejín práva. Klasifikácia prameňov práva a jej špecifiká s ohľadom na právno-historický vývoj. Materiálne pramene práva, ich význam a špecifiká.

**Otázky:**

1. Charakterizujte pojem prameň práva.
2. Uveďte základné členenia prameňov práva.
3. Popíšte historický vývoj prameňov práva.
4. **Svetové právne systémy a pramene práva.**

Svetové právne systémy a ich základná charakteristika. Kontinentálny právny systém. Angloamerický právny systém. Tradičné právne systémy – islamský právny systém. Pramene práva v jednotlivých svetových právnych systémoch.

**Otázky:**

1. Charakterizujte vznik svetových právnych systémov a ich základné znaky.
2. Kontinentálny právny systém + pramene práva.
3. Angloamerický právny systém + pramene práva.
4. Tradičné právne systémy – islamský právny systém + pramene práva.

1. **Feudálny – občiansky – socialistický štát, jeho právo a špecifické pramene práva.**

Štát, právo a jeho historické premeny so zreteľom na oblasť prameňov práva. Špecifické pramene práva a ich historický výskyt + právno-historická relevancia v danom období.

**Otázky:**

1. Charakterizujte feudálny štát a priblížte štruktúru prameňov práva v danom období.
2. Charakterizujte občiansky (buržuázny) štát a priblížte štruktúru prameňov práva v danom období.
3. Charakterizujte socialistický štát a priblížte štruktúru prameňov práva v danom období.
4. Moderný/postmoderný štát a pramene práva.
5. **Právna obyčaj ako prameň práva (história a súčasnosť).**

Právna obyčaj ako archaický prameň práva. Vzťah právnej obyčaje k iným prameňom práva – historickoprávna škola a boj o moderné kodifikácie. Práva obyčaj v súčasnosti. Právna obyčaj z pohľadu teórie práva. Pokusy o písomné zachytenie právnych obyčají.

Otázky:

1. Náležitosti (poznávacie znaky) právne obyčaje (historické východiská a teoretický pohľad).
2. Symbióza/konkurencia právnej obyčaje a iných prameňov práva.
3. Pokusy písomne zachytiť právnu obyčaj.
4. Právna obyčaj v súčasnosti (tradičné právne systémy, angloamerický právny systém, medzinárodné právo).
5. **Zákon ako prameň práva (história a súčasnosť).**

Zákon ako archaický a súčasný prameň práva. Vzťah zákona k iným prameňom práva –moderné kodifikácie a ich význam. Zákon z pohľadu teórie práva. Zbierky zákonov a ich historický vývoj.

Otázky:

1. Charakterizujte zákon ako prameň práva v minulosti. Symbióza/konkurencia zákona a iných prameňov práva. Publikácia zákonov v historickom vývoji
2. Zákon ako prameň práva v súčasnosti. Zákon ako normatívny text.
3. Zbierky zákonov – dôvody vzniku, právno-historický vývoj.
4. Špecifiká vývoja územia Slovenska (Zbierka Corpus Iuris Hungarici a zbierky zákonov – Krajinský zákonník, Zbierka zákonov a nariadení štátu československého, Slovenský zákonník, Zbierka zákonov).
5. **Súdne rozhodnutia a súdna prax.**

Súdne rozhodnutie v historickom vývoji (význam, miesto v systéme prameňov práva). Význam súdnej praxe. Vzťah obyčajového práva a práva súdnych rozhodnutí. Súdne rozhodnutia v uhorskom a československom právnom poriadku.

**Otázky:**

1. Vzťah súdnej praxe a právnej obyčaje v právnohistorickom vývoji (feudálny a občiansky štát).
2. Súdna prax a kuriálne decízie (súdne rozhodnutie ako všeobecne záväzný prameň práva).
3. Súdna prax a jej miesto v socialistickom období (kreatívna tvorba/sudcovský formalizmus).
4. **Pramene práva v období feudalizmu**

Kráľovské nariadenia ako pramene práva. Privilégiá a štatúty ako pramene práva. Právne knihy. Materiálne pramene práva.

**Otázky:**

1. Charakterizujte kráľovské nariadenia ako pramene práva. Aký bol ich vzťah k zákonu?
2. Charakterizujte privilégiá ako pramene práva.
3. Charakterizujte štatúty ako pramene práva.
4. **Premena feudálneho právneho poriadku na občiansky (moderný) právny poriadok. Ústava ako prameň práva.**

Občiansky (moderný, buržuázny) štát a jeho pramene. Zrod ústavných dokumentov. Ústava ako prameň práva. Ústavné dokumenty 20. storočia (československý a slovenský právny vývoj)

**Otázky:**

1. Proces premeny feudálneho štátu na občiansky štát.
2. Ústavné dokumenty a ich spoločenský a politický význam.
3. Ústava ako prameň práva.
4. Ústavné dokumenty 20. storočia (československý a slovenský právny vývoj)
5. **Vykonávacie právne predpisy.**

Význam a právno-historický vznik vykonávacích právnych predpisov. Vzťah vykonávacích právnych predpisov k ústave a k zákonu ako prameňom práva. Nariadenia vlády. Vykonávacie predpisy ministerstiev

**Otázky:**

1. Charakterizujte vykonávacie predpisy a ich význam a účel.
2. Nariadenia vlády ako vykonávacie predpisy + špecifiká nášho právneho vývoja.
3. Vykonávacie predpisy ministerstiev + špecifiká nášho právneho vývoja.

1. **Dekréty prezidenta Beneša ako pramene práva. Nariadenia SNR ako pramene práva. Politické dokumenty ako pramene práva**

Osobitné právne normy – pramene práva so špecifickým poslaním v konkrétne právno-historickej dobe – dekréty prezidenta E. Beneša, nariadenia SNR vo vojnovom a povojnovom období, politické dokumenty – osobitne z obdobia totality a ich význam pre právo.

**Otázky:**

1. Charakterizujte dekréty prezidenta E. Beneša ako pramene práva.
2. Charakterizujte nariadenia SNR vo vojnovom a povojnovom období ako pramene práva.
3. Politické dokumenty obdobia totality – ich špecifický význam pre právo a právny poriadok.
4. **– 12. Praktická časť výučby** – práca so zvoleným prameňom práva. Výklad prameňa práva (historické obdobie vzniku, účel a poslanie, úmysel zákonodarcu, judikatúra ...).

**Súčasťou hodnotenia v rámci skúšky je aj verejná prezentácia vlastnej odbornej práce, diskusia a formulácia diskusných príspevkov.**